Տիմոֆեյ Կալաչյով

Տիմոֆեյ Սերգեևիչ Կալաչյով (, ), բելառուս ֆուտբոլիստ, «Ռոստով» ֆուտբոլային ակումբի և Բելառուսի ազգային հավաքականի կիսապաշտպան։ Ռուսաստանի սպորտի վարպետ (2015)։

Ակումբային կարիերա 
2000 թվականին Տիմոֆեյ Կալաչյովն սկսել է իր ակումբային կարիերան Մոգիլյով «Դնեպր-Տրանսմաշ» ակումբում։ 2003 թվականին նա տեղափոխվել է Սոլիգորսկի «Շախտյոր», որի կազմում անցկացրել է հաջող մրցաշրջան, ճանաչվել Բելառուսի առաջնության լավագույն խաղացող։

2003 թվականին Տիմոֆեյ Կալաչյովը տեղափոխվել է Ուկրաինայի առաջնություն՝ սկսելով խաղալ Դոնեցկի «Շախտյորում»։ Սակայն չկարողանալով մշտական տեղ գրավել թիմի հիմնական կազմում՝ Տիմոֆեյ Կալաչյովը հիմնականում խաղացել է Դոնեցկի ակումբի երկրորդ կազմում։

2004 թվականին Տիմոֆեյ Կալաչյովն սկսել է խաղալ «Իլիչյովեց» ակումբում։ 2005 մրցաշրջանում նա հանդես է եկել Ռուսաստանի առաջին լիգայում մերձմոսկովյան «Խիմկիի» կազմում։ 2006/07 մրցաշրջանում նա խաղացել է «Ռոստով» ակումբում։ 2007 մրցաշրջանի արդյունքներով՝ «Ռոստովը» կորցրել է իր տեղը Բարձրագույն լիգայում։

2008 թվականի հունվարին Տիմոֆեյ Կալաչյովը տեղափոխվել է Սամարայի «Կռիլյա Սովետով» ակումբ, որի կազմում անցկացրել է երկու մրցաշրջան։

2010 թվականի հունվարի 28-ին Տիմոֆեյ Կալաչյովը կրկին դառնում է «Ռոստովի» խաղացող։ Նա դառնում է ակումբի հիմնական խաղացողներից մեկը, հաջողությամբ է անցկացնում 2013/14 մրցաշրջանը, որի ընթացքում խփել է վեց գոլ և թիմին օգնել զբաղեցնել յոթերորդ տեղը առաջնությունում, ինչպես նաև հաղթել Ռուսաստանի գավաթի խաղարկությունում։ 2014 թվականին Տիմոֆեյ Կալաչյովը «Ռոստով» ակումբի երկրպագուների կողմից արժանացել է «Դեղնակապույտ սիրտ» մրցանակը։

Կարիերան հավաքականում 

Տիմոֆեյ Կալաչյովը Բելառուսի երիտասարդական հավաքականի կազմում մասնակցել է 2004 թվականի Եվրոպայի երիտասարդական առաջնությանը Գերմանիայում։

Բելառուսի ազգային հավաքականի կազմում իր դեբյուտը Տիմոֆեյ Կալաչյովը նշել է 2006 թվականի փետրվարի 28-ին, երբ մասնակցել է Հունաստանի հավաքականի դեմ ընկերական խաղին։

Ձեռքբերումներ

Թիմային
 Խիմկի
  Ռուսաստանի գավաթի խաղարկության եզրափակչի մասնակից - 2004/05

 Ռոստով
  Ռուսաստանի գավաթի դափնեկիր - 2013/14
  Ռուսաստանի առաջնության արծաթե մեդալակիր - 2015/2016

Անհատական 
 Բելառուսի առաջնության լավագույն խաղացող - 2003
 Բելառուսի լավագույն ֆուտբոլիստ 2013, 2016 թվականներին

Ընտանիք
 Կինը՝ Իննա,
 Որդին՝ Տիմոֆեյ,
 Դուստրը՝ Յանա։

Ծանոթագրություններ

Արտաքին հղումներ
 Ֆուտբոլիստի էջը «Ռոստով» ակումբի կայքում 
 Ֆուտբոլիստի էջը Ռուսաստանի Պրեմիեր լիգայի կայքում
 Ֆուտբոլիստի էջը Ուկրաինայի ֆուտբոլի ֆեդերացիայի կայքում
 
 
 
 
 

Բելառուս ֆուտբոլիստներ
Ֆուտբոլի կիսապաշտպաններ
Բելառուսի հավաքականի ֆուտբոլիստներ
Ռուսաստանի սպորտի վարպետներ
Խիմկիի ֆուտբոլիստներ
Ռուս ֆուտբոլիստներ
Մարիուպոլի ֆուտբոլիստներ
Շախտյոր Դոնեցկի ֆուտբոլիստներ
Կռիլյա Սովետովի ֆուտբոլիստներ
Ռոստովի ֆուտբոլիստներ